স্যান্টোসে ফিরলেন ‘রাজপুত্র’ নেইমার, পরবেন ‘রাজা’ পেলের জার্সি

ওয়েব ডেস্ক: যে ক্লাবে খেলে প্রথমবার গোটা বিশ্বকে নিজের ফুটবল প্রতিভার সঙ্গে পরিচয় দিয়েছিলেন, এবার সেখানেই ফিরলেন নেইমার জুনিয়র (Neymar Jr)। স্যান্টোসে (Santos) প্রত্যাবর্তন ঘটল তাঁর। সৌদি আরবের ক্লাব আল হিলালের (Al Hilal) সঙ্গে পারস্পরিক সমঝোতার মাধ্যমে সম্পন্নচ্ছিন্ন করেন ব্রাজিলিয়ান ফরোয়ার্ড। ফলে তাঁকে দলে নিতে কোনও ট্রান্সফার ফি দিতে হয়নি স্যান্টোসকে।

শুক্রবার ব্যক্তিগত হেলিকপ্টারে চেপে স্যান্টোসের স্টেডিয়ামে পৌঁছন নেইমার, যেখানে তাঁকে স্বাগত জানাতে হাজির ছিল ২০,০০০ সমর্থক। ‘স্বাগতম রাজপুত্র’ লেখা স্কার্ফ, ব্যানার দেখা গেল বহু সমর্থকের হাতে। স্যান্টোসের চিরকালীন রাজা পেলে (Pele), এবার তাঁর ১০ নম্বর জার্সি পরবেন রাজপুত্র। এই ক্লাবে আগে ১১ নম্বর জার্সি পরতেন নেইমার।

আরও পড়ুন: ওয়াংখেড়েতে নিয়মরক্ষা, পুনেতেই সিরিজ জয় ভারতের

?? ?? pic.twitter.com/iuZZ2ggE1J

— Neymar Jr (@neymarjr) January 30, 2025

বার্সেলোনায় (FC Barcelona) পাড়ি দেওয়ার আগে স্যান্টোসের হয়ে ২২৫টি ম্যাচ খেলেছিলেন নেইমার। করেছিলেন ১৩৬টি গোল এবং ৬৪টি অ্যাসিস্ট। এই সময়েই তাঁর প্রতিভা দেখে চমকে যায় ফুটবল দুনিয়া। ইউরোপীয় ফুটবলের আঙিনায় তাঁকে নিয়ে আসে বার্সা। সেখানে লিওনেল মেসি এবং লুইস সুয়ারেজের সঙ্গে ভয়ঙ্কর এম-এস-এন ত্রিফলা গড়ে তোলেন যা সে সময় যে কোনও রক্ষণের ত্রাস হয়ে উঠেছিল।

বার্সার সঙ্গে সম্পর্ক চ্ছিন্ন করে পিএসজিতে (PSG) চলে যান নেইমার। সেখানেও খেলেছেন বেশ ক’বছর। শেষ ২০২৩ সালের অগাস্ট মাসে সৌদির ক্লাবে। কিন্তু লাগাতার চোট-আঘাতের কারণে আল হিলালের হয়ে সাতটি ম্যাচে খেলেছেন তিনি। স্বদেশে প্রত্যাবর্তন ৩২ বছরের তারকার সুদিন আনে কি না সেটাই দেখার।

দেখুন অন্য খবর: